Les Biblioteques Municipals finalitzen la programació d’octubre amb una nova sessió del Club de Lectura
2025-07-24

No podia faltar a l’octubre una nova sessió del Club de Lectura de la Biblioteca d’Adults de Burjassot. Un espai de debat, de foment de la lectura i d’unió lectora en el qual les components del Club tindran l’oportunitat de departir sobre l’obra de José Luis Corral, “El Conquistador”. La cita està marcada per al divendres 29 d’octubre, a les 19.00 hores, a la Casa de Cultura.

En “El Conquistador”, José Luis Corral, catedràtic d’Història Medieval i novel·lista, desplega davant els ulls del lector una fascinant història de conquestes, rivalitats i passions que resulta imprescindible per a comprendre la configuració de l’Espanya contemporània i rebatre, amb el rigor del relat històric ben documentat, el mite independentista de la mal anomenada “Corona catalanoaragonesa”.